|  |  |  |  |  |
| --- | --- | --- | --- | --- |
| ethnos | | |  | |
|  | |
|  | |
|  | |
|  | |
| **ΕΛΛΗΝΙΚΗ ΔΗΜΟΚΡΑΤΙΑ** | | |  | |
| **ΓΕΝΙΚΗ ΔΙΕΥΘΥΝΣΗ ΑΝΘΡΩΠΙΝΟΥ ΔΥΝΑΜΙΚΟΥ ΚΑΙ ΟΡΓΑΝΩΣΗΣ**  **ΔΙΕΥΘΥΝΣΗ ΔΙΑΧΕΙΡΙΣΗΣ ΑΝΘΡΩΠΙΝΟΥ ΔΥΝΑΜΙΚΟΥ**  **ΤΜΗΜΑ Γ΄ ΣΤΑΔΙΟΔΡΟΜΙΑΣ ΑΝΘΡΩΠΙΝΟΥ ΔΥΝΑΜΙΚΟΥ** | | | ΑΔΑ: 6ΞΤΚ46ΜΠ3Ζ-1Υ1  Αθήνα, 08 Δεκέμβριου 2020  Αριθ. Πρωτ.: **ΔΔΑΔ Γ 1139911 ΕΞ 2020** | | |
| Ταχ. Δ/νση | : | Κ. Σερβίας 10 | **ΠΡΟΣ:** | Ως Πίνακας Διανομής |
| Ταχ. Κώδικας  Πληροφορίες | :  : | 101 84 Αθήνα  Ε. Μακρίνα  Ε. Χαριτοπούλου  Β. Γλαρού |
| Τηλέφωνο | : | 210 33.75.419 - 128 - 165 |
| FAX | : | 210 33.75.990 |
| E-Mail  Url | : | [e.makrina@aade.gr](mailto:e.makrina@aade.gr)  [www.aade.gr](http://www.aade.gr) |

**ΘΕΜΑ:** **«Πρόσκληση εκδήλωσης ενδιαφέροντος για την υποβολή υποψηφιοτήτων πλήρωσης θέσεων Προϊσταμένων οργανικών μονάδων επιπέδου Διεύθυνσης Ειδικών Αποκεντρωμένων Υπηρεσιών της Γενικής Διεύθυνσης Τελωνείων και Ειδικών Φόρων Κατανάλωσης (Γ.Δ.Τ. & Ε.Φ.Κ.) της Ανεξάρτητης Αρχής Δημοσίων Εσόδων (Α.Α.Δ.Ε.)»**

Σύμφωνα με τις διατάξεις του Κεφαλαίου Α΄ «*Σύσταση Ανεξάρτητης Αρχής Δημοσίων Εσόδων»* του ν. 4389/2016 (Α΄94) «*Επείγουσες διατάξεις για την εφαρμογή της συμφωνίας δημοσιονομικών στόχων και διαρθρωτικών μεταρρυθμίσεων και άλλες διατάξεις»* και ειδικότερα των άρθρων 14, 17, 26, 27, 38 και 41 αυτού, όπως έχουν τροποποιηθεί και ισχύουν, καθώς και τα οριζόμενα στην ΔΔΑΔ Γ 1130900 ΕΞ 2016/08.09.2016 (Β΄ 2922) Απόφαση του Γενικού Γραμματέα Δημοσίων Εσόδων του Υπουργείου Οικονομικών *«Καθορισμός της διαδικασίας, των οργάνων και των κριτηρίων αξιολόγησης των υποψηφιοτήτων για την επιλογή Προϊσταμένων οργανικών μονάδων επιπέδου Γενικής Διεύθυνσης, Διεύθυνσης και Τμήματος των υπηρεσιών της Γενικής Γραμματείας Δημοσίων Εσόδων του Υπουργείου Οικονομικών, καθώς και των Υπευθύνων Αυτοτελών Γραφείων αυτής»,* όπως έχει τροποποιηθεί, συμπληρωθεί και ισχύει, εκδίδουμε Πρόσκληση εκδήλωσης ενδιαφέροντος για την επιλογή και τοποθέτηση Προϊσταμένων οργανικών μονάδων επιπέδου Διεύθυνσης Ειδικών Αποκεντρωμένων Υπηρεσιών υπαγόμενων στη Γενική Διεύθυνση Τελωνείων και Ειδικών Φόρων Κατανάλωσης (Γ.Δ.Τ. & Ε.Φ.Κ.) της Ανεξάρτητης Αρχής Δημοσίων Εσόδων (Α.Α.Δ.Ε.), ως ακολούθως:

|  |  |  |
| --- | --- | --- |
| **Α.Α.Δ.Ε.**  **ΓΕΝΙΚΗ ΔΙΕΥΘΥΝΣΗ ΤΕΛΩΝΕΙΩΝ ΚΑΙ Ε.Φ.Κ.**  **ΕΙΔΙΚΕΣ ΑΠΟΚΕΝΤΡΩΜΕΝΕΣ ΥΠΗΡΕΣΙΕΣ** | | |
| **Α/Α** | **ΠΡΟΚΗΡΥΣΣΟΜΕΝΕΣ ΘΕΣΕΙΣ - ΟΡΓΑΝΙΚΕΣ ΜΟΝΑΔΕΣ** | **ΘΕΣΕΙΣ ΕΥΘΥΝΗΣ - ΕΠΙΠΕΔΟΥ** |
| **1.** | **ΕΛΕΓΚΤΙΚΗ ΥΠΗΡΕΣΙΑ ΤΕΛΩΝΕΙΩΝ ΘΕΣΣΑΛΟΝΙΚΗΣ (ΕΛ.Υ.Τ. ΘΕΣΣΑΛΟΝΙΚΗΣ)** | **ΔΙΕΥΘΥΝΣΗΣ** |
| **2.** | **ΤΕΛΩΝΕΙΑΚΗ ΠΕΡΙΦΕΡΕΙΑ ΘΕΣΣΑΛΟΝΙΚΗΣ** | **ΔΙΕΥΘΥΝΣΗΣ** |
| **3.** | **ΤΕΛΩΝΕΙΑΚΗ ΠΕΡΙΦΕΡΕΙΑ ΑΧΑΪΑΣ** | **ΔΙΕΥΘΥΝΣΗΣ** |
| **4.** | **ΔΙΕΥΘΥΝΣΗ ΔΙΑΧΕΙΡΙΣΗΣ ΔΗΜΟΣΙΟΥ ΥΛΙΚΟΥ (ΔΙ.Δ.Δ.Υ.)** | **ΔΙΕΥΘΥΝΣΗΣ** |

1. **Περιγράμματα θέσεων εργασίας των Προϊσταμένων οργανικών μονάδων επιπέδου Διεύθυνσης Ειδικών Αποκεντρωμένων Υπηρεσιών της Γενικής Διεύθυνσης Τελωνείων και Ειδικών Φόρων Κατανάλωσης (Γ.Δ.Τ. & Ε.Φ.Κ.) της Ανεξάρτητης Αρχής Δημοσίων Εσόδων (Α.Α.Δ.Ε.)**

Ο σκοπός των προκηρυσσόμενων θέσεων ευθύνης, οι ειδικές αρμοδιότητες, η γενική περιγραφή καθηκόντων αυτών, οι ειδικές απαιτήσεις, η επιθυμητή εμπειρία, καθώς και τα απαιτούμενα τυπικά και λοιπά επιθυμητά προσόντα προδιαγράφονται στα αντίστοιχα περιγράμματα θέσεων εργασίας, που καθορίστηκαν σύμφωνα με την υπ’ αριθμ. ΔΔΑΔ Ε 1176068 ΕΞ 2017/24-11-2017 (Β΄ 4227) απόφαση του Διοικητή της Ανεξάρτητης Αρχής Δημοσίων Εσόδων (Α.Α.Δ.Ε.), «*Καθορισμός Περιγραμμάτων Θέσεων Εργασίας της Ανεξάρτητης Αρχής Δημοσίων Εσόδων (Α.Α.Δ.Ε.)»,* όπως αυτά ισχύουν σήμερακαι προσαρτώνται στην παρούσα, αποτελώντας αναπόσπαστο μέρος αυτής (ΠΑΡΑΡΤΗΜΑΤΑ I, II, III).

Επιπλέον, κάθε ειδικότερο καθήκον που απορρέει από αρμοδιότητες που περιγράφονται στις οικείες διατάξεις της υπ’ αριθμ. Δ.ΟΡΓ. Α 1125859 ΕΞ 2020/23.10.2020 (Β΄4738) Απόφασης του Διοικητή της Ανεξάρτητης Αρχής Δημοσίων Εσόδων (Α.Α.Δ.Ε.), «*Οργανισμός της Ανεξάρτητης Αρχής Δημοσίων Εσόδων (Α.Α.Δ.Ε.)*», όπως έχει τροποποιηθεί, συμπληρωθεί και ισχύει, αποτελεί μέρος των καθηκόντων των Προϊσταμένων των προκηρυσσόμενων θέσεων ευθύνης.

**2. Δικαίωμα υποβολής αίτησης υποψηφιότητας**

**2.1.** Δικαίωμα υποβολής αίτησης υποψηφιότητας για τις ως άνω προκηρυσσόμενες θέσεις ευθύνης έχουν, σύμφωνα με τα οριζόμενα στις διατάξεις του άρθρου 76 «*Κλάδοι Προϊσταμένων Διευθύνσεων και Υποδιευθύνσεων των Ειδικών Αποκεντρωμένων και Περιφερειακών Υπηρεσιών»* της υπ’ αριθμ. Δ.ΟΡΓ. Α 1125859 ΕΞ 2020/23.10.2020 (Β΄4738) Απόφασης του Διοικητή της Ανεξάρτητης Αρχής Δημοσίων Εσόδων (Α.Α.Δ.Ε.), «*Οργανισμός της Ανεξάρτητης Αρχής Δημοσίων Εσόδων (Α.Α.Δ.Ε.)»*, όπως έχει τροποποιηθεί, συμπληρωθεί και ισχύει, υπάλληλοι της Ανεξάρτητης Αρχής Δημοσίων Εσόδων (Α.Α.Δ.Ε.) ως ακολούθως: στις Διευθύνσεις των Ελεγκτικών Υπηρεσιών Τελωνείων (ΕΛ.Υ.Τ.), στις Διευθύνσεις των Τελωνειακών Περιφερειών και στη Διεύθυνση Διαχείρισης Δημόσιου Υλικού (ΔΙ.Δ.Δ.Υ.) της Γενικής Διεύθυνσης Τελωνείων και Ειδικών Φόρων Κατανάλωσης (Γ.Δ.Τ. & Ε.Φ.Κ.), υπάλληλοι κατηγορίας ΠΕ του κλάδου Τελωνειακών ή υπάλληλοι κατηγορίας ΠΕ οποιουδήποτε κλάδου που πληρούν τις αντίστοιχες προϋποθέσεις διορισμού, όπως αυτές ορίζονται στην υποπερίπτωση α' της περίπτωσης 1 της παραγράφου 3 του άρθρου 70 της ανωτέρω απόφασης.

**2.2.** Οι ανήκοντες στους κλάδους και στην κατηγορία της προηγηθείσας υποπαραγράφου (2.1.) υπάλληλοι, προκειμένου να συμμετάσχουν στη διαδικασία πλήρωσης των ως άνω παρατιθέμενων θέσεων ευθύνης, πρέπει επιπλέον, κατά την ημερομηνία λήξης της προθεσμίας υποβολής αιτήσεων υποψηφιοτήτων, να πληρούν τις προϋποθέσεις επιλογής του άρθρου 26, παρ. 1 και 2 περ. β΄ του ν. 4389/2016 (Α΄ 94), όπως έχει τροποποιηθεί και ισχύει, και ειδικότερα να:

1. έχουν ασκήσει καθήκοντα Προϊσταμένου Διεύθυνσης επί ένα (1) έτος τουλάχιστον **ή**
2. είναι κάτοχοι αναγνωρισμένου συναφούς διδακτορικού διπλώματος ή απόφοιτοι της Εθνικής Σχολής Δημόσιας Διοίκησης και Αυτοδιοίκησης (Ε.Σ.Δ.Δ.Α.) ή κάτοχοι αναγνωρισμένου συναφούς μεταπτυχιακού τίτλου σπουδών και κατέχουν τον βαθμό Α΄ **ή**
3. κατέχουν τον βαθμό Α΄ και έχουν ασκήσει συνολικά τουλάχιστον για ένα (1) έτος καθήκοντα Προϊσταμένου Τμήματος **ή**
4. κατέχουν τον βαθμό Α΄ με πλεονάζοντα χρόνο τουλάχιστον τέσσερα (4) έτη στον βαθμό αυτόν.

**2.3.** Για την εφαρμογή των αναφερόμενων διατάξεων, αλλά και τη μοριοδότηση του χρόνου άσκησης καθηκόντων ευθύνης του υποψηφίου, λαμβάνεται υπόψη αποκλειστικά η άσκηση καθηκόντων Υπηρεσιακού Γραμματέα και η εν τοις πράγμασι άσκηση καθηκόντων ευθύνης επιπέδου Γενικής Διεύθυνσης, Διεύθυνσης ή Τμήματος, αντίστοιχα, που έχει διανυθεί σε Υπουργεία, Γενικές και Ειδικές Γραμματείες, αποκεντρωμένες διοικήσεις, Ν.Π.Δ.Δ., Ανεξάρτητες Αρχές, Ο.Τ.Α. Α΄ και Β΄ βαθμού και Ν.Π.Δ.Δ. αυτών, σε αυτοτελείς δημόσιες υπηρεσίες, καθώς και σε νομικά πρόσωπα ιδιωτικού δικαίου που ανήκουν στη Γενική Κυβέρνηση, όπως εκάστοτε οριοθετείται από την Ελληνική Στατιστική Αρχή στο Μητρώο Φορέων Γενικής Κυβέρνησης.

Στις περιπτώσεις υποψήφιων υπαλλήλων που έχουν ασκήσει καθήκοντα αναπληρωτή Προϊσταμένου οργανικής μονάδας, βάσει των διατάξεων του άρθρου 87 του Υ.Κ., όπως ισχύει, καλούνται οι υποψήφιοι όπως υποβάλουν, με την αίτηση υποψηφιότητάς τους, σχετικές αποφάσεις ή διαταγές που πιστοποιούν τον χρόνο άσκησης καθηκόντων αναπληρωτή Προϊσταμένου, οποιουδήποτε επιπέδου, σύμφωνα με τις ισχύουσες διατάξεις.

1. **Κωλύματα υποψηφιότητας**

**3.1.** Δεν επιτρέπεται να είναι υποψήφιος για επιλογή σε θέση Προϊσταμένου υπάλληλος στο πρόσωπο του οποίου συντρέχουν τα κωλύματα υποψηφιότητας, κατά τα οριζόμενα στις διατάξεις της παραγράφου 4 του άρθρου 84 του ν.3528/2007 (Α΄26), όπως αντικαταστάθηκε και ισχύει με την παράγραφο 1 του άρθρου 45 του ν. 4674/2020 (Α΄53).

Ειδικότερα:

**α)** Δεν επιτρέπεται να είναι υποψήφιος για επιλογή σε θέση Προϊσταμένου οποιουδήποτε επιπέδου υπάλληλος που αποχωρεί αυτοδικαίως από την υπηρεσία εντός ενός (1) έτους από την ημερομηνία λήξης της προθεσμίας υποβολής των υποψηφιοτήτων.

**β)** Δεν επιτρέπεται να είναι υποψήφιος για την επιλογή σε θέση Προϊσταμένου, ούτε να τοποθετηθεί Προϊστάμενος υπάλληλος ο οποίος διανύει δοκιμαστική υπηρεσία ή τελεί σε διαθεσιμότητα ή αργία ή έχει καταδικαστεί τελεσιδίκως για τα αναφερόμενα στην παράγραφο 1 του άρθρου 8 του Υ.Κ. (ν.3528/2007) αδικήματα ή του έχει επιβληθεί τελεσίδικα οποιαδήποτε πειθαρχική ποινή ανώτερη του προστίμου αποδοχών τεσσάρων (4) μηνών για οποιοδήποτε πειθαρχικό παράπτωμα μέχρι τη διαγραφή της ποινής κατά το άρθρο 145 του Υ.Κ..

**3.2.** Περαιτέρω, έχουν εφαρμογή οι διατάξεις των παραγράφων 1, 2 και 5 του άρθρου 27 του ν. 4389/2016 (Α΄94) σε συνδυασμό με τις διατάξεις του άρθρου 78 της υπ’ αριθμ. Δ.ΟΡΓ. Α 1125859 ΕΞ 2020/23.10.2020 (Β΄4738) Απόφασης του Διοικητή της Ανεξάρτητης Αρχής Δημοσίων Εσόδων (Α.Α.Δ.Ε.) «*Οργανισμός της Ανεξάρτητης Αρχής Δημοσίων Εσόδων (Α.Α.Δ.Ε.)*», όπως έχει τροποποιηθεί, συμπληρωθεί και ισχύει. Επιπροσθέτως, στις διατάξεις της παραγράφου 2 του άρθρου 1 της υπ’ αριθμ. ΔΔΑΔ Γ 1130900 ΕΞ 2016/08.09.2016 (Β΄ 2922) Απόφασης του Γενικού Γραμματέα Δημοσίων Εσόδων του Υπουργείου Οικονομικών, όπως έχει τροποποιηθεί, συμπληρωθεί και ισχύει, ορίζεται ότι *«…Υπάλληλος που επιλέγεται και τοποθετείται προϊστάμενος έχει δικαίωμα υποβολής αίτησης υποψηφιότητας για την επιλογή του σε θέση ευθύνης ίδιου ή κατώτερου επιπέδου, εφόσον κατά την ημερομηνία λήξης της προθεσμίας υποβολής υποψηφιοτήτων στις προκηρυσσόμενες θέσεις ευθύνης υπολείπεται διάστημα μικρότερο των έξι (6) μηνών από την προβλεπόμενη ολοκλήρωση της τριετούς πλήρους θητείας του.»*

1. **Κριτήρια αξιολόγησης των υποψηφιοτήτων**

Για την επιλογή προϊσταμένων λαμβάνονται υπόψη τέσσερις (4) ομάδες κριτηρίων, δυνάμει των διατάξεων του άρθρου 85 του ν.3528/2007 (Α΄26), όπως αντικαταστάθηκαν με τις διατάξεις της παραγράφου 2 του άρθρου 45 του ν.4674/2020 (Α΄53), όπως συμπληρώθηκαν με τις διατάξεις της παρ. 4 του άρθρου 26 του ν.4690/2020 (Α΄104) και την υπ’ αριθμ. ΔΙΔΑΔ/ Φ.35.54/2611/9356/25.06.2020 σχετική ερμηνευτική εγκύκλιο του Υπουργείου Εσωτερικών, σε συνδυασμό με τις διατάξεις των παρ. 1, 3 και 4 του άρθρου 26 του ν. 4389/2016 (Α΄94), όπως ισχύουν.

Η διαδικασία αξιολόγησης των υποψηφιοτήτων διενεργείται σύμφωνα με την υπ’αριθμ. ΔΔΑΔ Γ 1130900 ΕΞ 2016/08.09.2016 (Β΄2922) Απόφαση του Γενικού Γραμματέα της Γενικής Γραμματείας Δημοσίων Εσόδων του Υπουργείου Οικονομικών «*Καθορισμός της διαδικασίας, των οργάνων και των κριτηρίων αξιολόγησης των υποψηφιοτήτων για την επιλογή προϊσταμένων οργανικών μονάδων επιπέδου Γενικής Διεύθυνσης, Διεύθυνσης και Τμήματος των υπηρεσιών της Γενικής Γραμματείας Δημοσίων Εσόδων του Υπουργείου Οικονομικών, καθώς και των Υπευθύνων Αυτοτελών Γραφείων αυτής*», όπως τροποποιήθηκε, συμπληρώθηκε και ισχύει με την αριθ. πρωτ. ΔΔΑΔ Γ 1173943 ΕΞ 2016/01.12.2016 (Β΄3985) όμοια, σε συνδυασμό με την υποπαράγραφο γ΄ της παρ. 3 και την υποπαράγραφο β΄ της παρ. 2 του άρθρου 41 του ν. 4389/2016, καθώς και με τις αριθμ. ΔΔΑΔ Γ 1063261 ΕΞ 2017/27.04.2017 (Β΄1509), ΔΔΑΔ Γ 1046609 ΕΞ 2018/22.03.2018 (Β΄1233), ΔΔΑΔ Γ 1101476 ΕΞ2018/03.07.2018 (Β΄2608, Β΄3070) και ΔΔΑΔ Γ 1077778 ΕΞ2020/03.07.2020 (Β΄2736,) Αποφάσεις του Διοικητή της Ανεξάρτητης Αρχής Δημοσίων Εσόδων (Α.Α.Δ.Ε.).

Ειδικά για τους κατόχους μεταπτυχιακών τίτλων σπουδών ή διδακτορικών διπλωμάτων, επειδή δυνάμει της περίπτωσης αστ΄ της παρ. 3 του άρθρου 85 του Υ.Κ. η συνάφεια κρίνεται με αιτιολογία από το αρμόδιο συμβούλιο επιλογής προϊσταμένων με βάση το αντικείμενο της προκηρυσσόμενης θέσης, καλούνται οι υποψήφιοι, εφόσον δεν έχουν ενημερώσει το προσωπικό τους μητρώο με όλα εκείνα τα απαραίτητα στοιχεία που δύνανται να θεμελιώσουν τη συνάφεια των μεταπτυχιακών τίτλων και διδακτορικών διπλωμάτων, ιδίως πρόγραμμα σπουδών, αναλυτική βαθμολογία, τίτλος και περιεχόμενα μεταπτυχιακής εργασίας και διδακτορικής διατριβής κ.λπ., να επισυνάψουν στην αίτηση υποψηφιότητάς τους όλα τα απαραίτητα συναφή δικαιολογητικά για να τεθούν υπόψη του αρμόδιου γνωμοδοτικού Συμβουλίου.

Ο χρόνος υπηρεσίας εκτός δημόσιου τομέα μοριοδοτείται, εφόσον έχει αναγνωρισθεί σε συναφή θέση στον ιδιωτικό τομέα με απόφαση του οικείου Υπηρεσιακού Συμβουλίου, κατά τα οριζόμενα στις διατάξεις των παραγράφων 2, 3 και 6 του άρθρου 98 του Υ.Κ. και του π.δ. 69/2016 (Α΄127). Σε κάθε περίπτωση, η υποβολή της αίτησης και των απαραίτητων για την αναγνώριση χρόνου προϋπηρεσίας εκτός δημόσιου τομέα δικαιολογητικών πρέπει να προηγείται της καταληκτικής ημερομηνίας υποβολής της υποψηφιότητας, βάσει της αντίστοιχης πρόσκλησης εκδήλωσης ενδιαφέροντος και συνακόλουθα ο χρόνος αυτός μοριοδοτείται κατά τα ανωτέρω, εφόσον έως την οριστικοποίηση του πίνακα προκρινομένων από το αρμόδιο γνωμοδοτικό συμβούλιο κριθεί η συνάφεια από το αρμόδιο υπηρεσιακό συμβούλιο. Ο υποψήφιος υποχρεούται να δηλώνει εγγράφως, κατά την υποβολή του βιογραφικού του, ότι έχει υποβάλει αίτηση αναγνώρισης προϋπηρεσίας εκτός δημοσίου τομέα σύμφωνα με τις κείμενες διατάξεις, η εξέταση της οποίας εκκρεμεί.

1. **Διαδικασία υποβολής αιτήσεων υποψηφιότητας - Ηλεκτρονική υποβολή αίτησης - Προθεσμία υποβολής υποψηφιότητας**

**5.1.** Η αίτηση υποψηφιότητας, ως το συνημμένο *ΥΠΟΔΕΙΓΜΑ Ι*, υποβάλλεται μόνο ηλεκτρονικά στη διεύθυνση [**e.makrina@aade.gr**](mailto:e.makrina@aade.gr) **εντός αποκλειστικής προθεσμίας δέκα (10) εργάσιμων ημερών** από την καταχώριση της εν λόγω πρόσκλησης στον ιστότοπο της Α.Α.Δ.Ε.: [www.aade.gr](http://www.aade.gr). Η προθεσμία υποβολής των αιτήσεων υποψηφιότητας **ξεκινά** **στις 10 Δεκεμβρίου 2020 και λήγει στις 23 Δεκεμβρίου 2020.**

**5.2.** Για την εγκυρότητα της υποψηφιότητας η αίτηση απαιτείται να φέρει την υπογραφή του υποψηφίου [απαιτείται σάρωση της αίτησης, δηλαδή επεξεργασία αυτής μέσω σαρωτή (scanner), πριν από την ηλεκτρονική υποβολή της].

Η αίτηση υποψηφιότητας συνοδεύεται υποχρεωτικά από αναλυτικό βιογραφικό σημείωμα (ως *συνημμένο ΥΠΟΔΕΙΓΜΑ ΙΙ*), το οποίο αποτελεί αναπόσπαστο τμήμα της αίτησης, συντάσσεται με ευθύνη του υποψηφίου και επέχει θέση υπεύθυνης δήλωσης. Διόρθωση ή τροποποίηση ή συμπλήρωση των αιτήσεων και των βιογραφικών σημειωμάτων επιτρέπεται μόνο έως την καταληκτική ημερομηνία λήξης της προθεσμίας υποβολής των υποψηφιοτήτων που ορίζεται στην πρόσκληση εκδήλωσης ενδιαφέροντος.

H συμπλήρωση των εντύπων (ως *ΥΠΟΔΕΙΓΜΑ Ι* και ως *ΥΠΟΔΕΙΓΜΑ ΙΙ*) είναι υποχρεωτική και πρέπει να γίνεται ηλεκτρονικά σε μορφότυπο word, (το οποίο βρίσκεται αναρτημένο μαζί με την πρόσκληση στον ιστότοπο της Α.Α.Δ.Ε.: [www.aade.gr](http://www.aade.gr)) και όχι χειρόγραφα.

Ο υποψήφιος υποχρεούται να συμπληρώσει τα οικεία πεδία που αναφέρονται στα υπηρεσιακά και προσωπικά του στοιχεία, καθώς και στα τυπικά, εκπαιδευτικά και επαγγελματικά προσόντα που απαιτούνται για τις προκηρυσσόμενες θέσεις ευθύνης, καθώς και τυχόν πρόσθετες άλλες πληροφορίες που εκείνος κρίνει ότι θα συντείνουν στην ευνοϊκότερη αξιολόγηση της υποψηφιότητάς του.

**5.3.**  Η αίτηση υποψηφιότητας συνοδεύεται υποχρεωτικά από Υπεύθυνη Δήλωση του ν.1599/1986 (βλ. συνημμένο *ΥΠΟΔΕΙΓΜΑ III*). Η Υπεύθυνη Δήλωση απαιτείται να συμπληρωθεί σύμφωνα με τις οδηγίες που βρίσκονται στο αντίστοιχο παράρτημα, να είναι υπογεγραμμένη, να φέρει βεβαίωση του γνησίου της υπογραφής κατά τα προβλεπόμενα στο άρθρο 11 του Κώδικα Διοικητικής Διαδικασίας (ν.2690/1999, όπως έχει τροποποιηθεί και ισχύει) και να αποσταλεί ηλεκτρονικά στην ίδια διεύθυνση. Διευκρινίζεται ότι απαιτείται σάρωση της Υπεύθυνης Δήλωσης, δηλαδή επεξεργασία της μέσω σαρωτή (scanner), μετά την υπογραφή και τη θεώρηση του γνησίου υπογραφής αυτής. Η Υπεύθυνη Δήλωση που συντάσσεται μέσω της Ενιαίας Ψηφιακής Πύλης της Δημόσιας Διοίκησης έχει την ίδια ισχύ, τόσο στην ηλεκτρονική, όσο και στην έντυπη μορφή της, με έγγραφο που φέρει βεβαίωση γνήσιου υπογραφής του άρθρου 11 του ν.2690/1999 (Α΄45).

**5.4.** Η εκπρόθεσμη υποβολή αιτήσεων ή η μη υποβολή Υπεύθυνων Δηλώσεων κατά τα ανωτέρω αναφερθέντα, συνεπάγεται τον αποκλεισμό των υποψηφίων από τη διαδικασία επιλογής.

**5.5.** Οι προϋποθέσεις και τα προσόντα επιλογής πρέπει να συντρέχουν κατά την ημερομηνία λήξης της προθεσμίας υποβολής αιτήσεων υποψηφιότητας.

**5.6.** Επισημαίνεται ότι οι αιτήσεις υποψηφιότητας που είχαν υποβληθεί στο παρελθόν για τις θέσεις του Προϊσταμένου Διεύθυνσης της Τελωνειακής Περιφέρειας Θεσσαλονίκης και της Ελεγκτικής Υπηρεσίας Τελωνείων Θεσσαλονίκης δυνάμει της υπ’ αρ. πρωτ. ΔΔΑΔ Γ 1014523 ΕΞ 2020/31.01.2020 πρόσκλησης εκδήλωσης ενδιαφέροντος **δε θα ληφθούν υπόψη** και οι τυχόν ενδιαφερόμενοι θα πρέπει να υποβάλουν εκ νέου αίτηση υποψηφιότητας βάσει της παρούσας πρόσκλησης.

1. **Γνωστοποίηση πρόσκλησης εκδήλωσης ενδιαφέροντος**

**6.1.**  Η παρούσα πρόσκληση αναρτάται αμελλητί στην ιστοσελίδα του προγράμματος «ΔΙΑΥΓΕΙΑ».

**6.2.** Μετά την ανάρτησή της δημοσιεύεται στον ιστότοπο της Ανεξάρτητης Αρχής Δημοσίων Εσόδων (Α.Α.Δ.Ε.) [www.aade.gr](http://www.aade.gr).

**6.3.** Οι αποδέκτες της παρούσας γνωστοποιούν, με κάθε πρόσφορο τρόπο, την πρόσκληση στους υπαλλήλους των υπηρεσιών τους.

**O ΔΙΟΙΚΗΤΗΣ**

**ΤΗΣ ΑΝΕΞΑΡΤΗΤΗΣ ΑΡΧΗΣ**

**ΔΗΜΟΣΙΩΝ ΕΣΟΔΩΝ**

**ΓΕΩΡΓΙΟΣ ΠΙΤΣΙΛΗΣ**

***Συνημμένα:***

1. ΥΠΟΔΕΙΓΜΑ Ι: Υπόδειγμα Αίτησης Υποψηφιότητας
2. ΥΠΟΔΕΙΓΜΑ ΙΙ: Υπόδειγμα Βιογραφικού Σημειώματος Υποψηφίου
3. ΥΠΟΔΕΙΓΜΑ ΙΙΙ: Υπεύθυνη Δήλωση
4. ΠΑΡΑΡΤΗΜΑ Ι: Περίγραμμα θέσης εργασίας Προϊσταμένου της Διεύθυνσης της Ελεγκτικής Υπηρεσίας Τελωνείων Θεσσαλονίκης
5. ΠΑΡΑΡΤΗΜΑ ΙΙ: Περίγραμμα θέσης εργασίας Προϊσταμένου της Διεύθυνσης της Τελωνειακής Περιφέρειας
6. ΠΑΡΑΡΤΗΜΑ IΙΙ: Περίγραμμα θέσης εργασίας Προϊσταμένου της Διεύθυνσης Διαχείρισης Δημόσιου Υλικού

|  |  |
| --- | --- |
| |  | | --- | | **ΥΠΟΔΕΙΓΜΑ Ι**  **ΑΙΤΗΣΗ ΥΠΟΨΗΦΙΟΤΗΤΑΣ**  **Πρόσκληση εκδήλωσης ενδιαφέροντος: Αρ. πρωτ. ΔΔΑΔ Γ……..**  **Ημερομηνία λήξης της προθεσμίας υποβολής της αίτησης υποψηφιότητας:** (*αναγράφεται η ημερομηνία, σύμφωνα με την πρόσκληση)* | |

|  |  |
| --- | --- |
| **ΠΡΟΣ:** | **ΤΗΝ ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝ**  **ΓΕΝΙΚΗ ΔΙΕΥΘΥΝΣΗ ΑΝΘΡΩΠΙΝΟΥ ΔΥΝΑΜΙΚΟΥ & ΟΡΓΑΝΩΣΗΣ**  **ΔΙΕΥΘΥΝΣΗ ΔΙΑΧΕΙΡΙΣΗΣ ΑΝΘΡΩΠΙΝΟΥ ΔΥΝΑΜΙΚΟΥ**  **ΤΜΗΜΑ Γ΄ ΣΤΑΔΙΟΔΡΟΜΙΑΣ ΑΝΘΡΩΠΙΝΟΥ ΔΥΝΑΜΙΚΟΥ** |

|  |  |  |
| --- | --- | --- |
| **ΠΡΟΣΩΠΙΚΑ ΣΤΟΙΧΕΙΑ ΥΠΟΨΗΦΙΟΥ** | | |
| **1.** | **Επώνυμο:** |  |
| **2.** | **Όνομα:** |  |
| **3.** | **Πατρώνυμο:** |  |
| **4.** | **Ημερομηνία γέννησης:** |  |
| **5.** | **Αριθμός Μητρώου:** |  |
| **6.** | **Τηλέφωνο επικοινωνίας:** |  |
| **7.** | **Ηλεκτρ. διεύθυνση (email):** |  |

|  |  |  |
| --- | --- | --- |
| **ΣΤΟΙΧΕΙΑ ΥΠΗΡΕΣΙΑΚΗΣ ΚΑΤΑΣΤΑΣΗΣ ΥΠΟΨΗΦΙΟΥ** | | |
| **1.** | **Υπηρεσία οργανικής θέσης:** |  |
| **2.** | **Υπηρεσία με απόσπαση (εάν ισχύει):** |  |
| **3.** | **Θέση που κατέχει ο υποψήφιος:** |  |
| **4.** | **Κλάδος/Βαθμός/Κατηγορία** |  |
| **5.** | **Αρμόδια Διεύθυνση Προσωπικού/Διοικητικού:** | Διεύθυνση Διαχείρισης Ανθρώπινου Δυναμικού της Α.Α.Δ.Ε.  Άλλη: ………………………………………………………………………………….. |

|  |  |
| --- | --- |
| **ΕΚΔΗΛΩΣΗ ΕΝΔΙΑΦΕΡΟΝΤΟΣ**  **ΘΕΣΗ/ΘΕΣΕΙΣ ΠΡΟΤΙΜΗΣΗΣ[[1]](#footnote-2) ΥΠΟΨΗΦΙΟΥ** | |
|  |  |
|  |  |
|  |  |

|  |
| --- |
| **Ημερομηνία**  **Ο/Η Αιτών/ούσα** |
| **(υπογραφή)** |
|  |

|  |  |  |  |  |
| --- | --- | --- | --- | --- |
| |  | | --- | | **ΥΠΟΔΕΙΓΜΑ ΙΙ**  **ΒΙΟΓΡΑΦΙΚΟ ΣΗΜΕΙΩΜΑ ΥΠΟΨΗΦΙΟΥ**  **Πρόσκληση εκδήλωσης ενδιαφέροντος: αρ. πρωτ. ΔΔΑΔ Γ……..**  **Ημερομηνία λήξης της προθεσμίας υποβολής της αίτησης υποψηφιότητας:** (*αναγράφεται η ημερομηνία, σύμφωνα με την πρόσκληση)* | | | | |
| **ΣΤΟΙΧΕΙΑ ΥΠΟΨΗΦΙΟΥ ΥΠΑΛΛΗΛΟΥ:** | | | |
| 1. | Επώνυμο: |  |
| 2. | Όνομα: |  |
| 3. | Πατρώνυμο: |  |
| 4. | Αριθμός μητρώου υπαλλήλου: |  |
| 5. | Κατηγορία/Κλάδος/Βαθμός: |  |
| 6. | Συνολικός χρόνος υπηρεσίας στο δημόσιο[[2]](#footnote-3): |  |

|  |  |  |  |  |  |  |
| --- | --- | --- | --- | --- | --- | --- |
| **Α. ΤΥΠΙΚΑ, ΕΚΠΑΙΔΕΥΤΙΚΑ ΠΡΟΣΟΝΤΑ & ΠΡΟΣΟΝΤΑ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ** | | | | | | |
| **Τίτλοι Σπουδών Τριτοβάθμιας εκπαίδευσης** | ***Εκπαιδευτικό Ίδρυμα*** | | ***Τίτλος σπουδών-Τμήμα*** | | | |
|  | |  | | | |
|  | |  | | | |
|  | |  | | | |
| **Μεταπτυχιακοί Τίτλοι Σπουδών**, ετήσιας τουλάχιστον διάρκειας, αποκτηθέντες μετά τη λήψη του βασικού τίτλου σπουδών | ***Εκπαιδευτικό Ίδρυμα*** | | ***Τίτλος σπουδών-Τμήμα*** | | | |
|  | |  | | | |
|  | |  | | | |
|  | |  | | | |
| **Μεταπτυχιακός τίτλος**, που ενσωματώνεται σε βασικό τίτλο σπουδών, κατά το αρ.46 του ν.4485/2017 (integrated master) | ***Εκπαιδευτικό Ίδρυμα*** | | ***Τίτλος σπουδών-Τμήμα*** | | | |
|  | |  | | | |
| **Επιτυχής αποφοίτηση** από την Εθνική Σχολή Δημόσιας Διοίκησης & Αποκέντρωσης (Ε.Σ.Δ.Δ.Α.) | Σειρά: | |  | | | |
| **Διδακτορικά διπλώματα** | ***Εκπαιδευτικό Ίδρυμα*** | | ***Τίτλος-ειδίκευση*** | | | |
|  | |  | | | |
|  | |  | | | |
| **Πιστοποιητικό διοικητικής επάρκειας,** κατά την παρ. 4 του άρθρου 82 του Υ.Κ.[[3]](#footnote-4) | *ΝΑΙ*  *Έτος απόκτησης:* | | | | | |
| ΟΧΙ | | | | | |
| **Πιστοποιημένη Επιμόρφωση, κατά την τελευταία δεκαετία.** *(πρόγραμμα επιμόρφωσης, φορέας επιμόρφωσης, έτος παρακολούθησης)* | 1. |  | | | | |
| 2. |  | | | | |
| 3. |  | | | | |
| 4. |  | | | | |
| **Πιστοποιημένη Γλωσσομάθεια** κατά τα οριζόμενα στο π.δ. 50/2001 (*Παράρτημα Γλωσσομάθειας ΑΣΕΠ)* | Γλώσσα/τίτλος πιστοποιητικού | | | Άριστα | Πολύ Καλά | Καλά |
|  | | |  |  |  |
|  | | |  |  |  |
|  | | |  |  |  |
|  | | |  |  |  |

|  |
| --- |
| **Β. ΕΡΓΑΣΙΑΚΗ ΕΜΠΕΙΡΙΑ ΚΑΙ ΑΣΚΗΣΗ ΚΑΘΗΚΟΝΤΩΝ ΕΥΘΥΝΗΣ** |

|  |  |
| --- | --- |
| * **ΕΡΓΑΣΙΑΚΗ ΕΜΠΕΙΡΙΑ** | **Χρονικό διάστημα σε μήνες** |
| * **Χρόνος υπηρεσίας στο Δημόσιο**   Μήνες πραγματικής δημόσιας υπηρεσίας, με ανώτατο όριο τους 396 μήνες (33 έτη), **εκτός του χρόνου που έχει διανυθεί σε θέση ευθύνης** |  |
| * **Χρόνος υπηρεσίας εκτός Δημοσίου τομέα[[4]](#footnote-5)**   Μήνες προϋπηρεσίας εκτός δημοσίου τομέα, που έχει αναγνωρισθεί σύμφωνα με τις διατάξεις του άρθρου 98 του Υ.Κ και του π.δ.69/2016, όπως ισχύει, με ανώτατο όριο τους 84 μήνες (7 έτη) |  |

|  |  |  |
| --- | --- | --- |
| * **ΧΡΟΝΟΣ ΑΣΚΗΣΗΣ ΚΑΘΗΚΟΝΤΩΝ ΕΥΘΥΝΗΣ** | | |
| **ΑΣΚΗΣΗ ΚΑΘΗΚΟΝΤΩΝ ΕΥΘΥΝΗΣ** | **ΧΡΟΝΟΣ ΑΣΚΗΣΗΣ ΚΑΘΗΚΟΝΤΩΝ ΣΕ ΜΗΝΕΣ** | |
| Μήνες άσκησης καθηκόντων ευθύνης **Υπηρεσιακού Γραμματέα** | Κατόπιν επιλογής ή/ και τοποθέτησης |  |
| Με διαδικασίες αναπλήρωσης |  |
| Μήνες άσκησης καθηκόντων ευθύνης επιπέδου **Γενικής Διεύθυνσης** | Kατόπιν επιλογής ή/ και τοποθέτησης |  |
| Με διαδικασίες αναπλήρωσης |  |
| Μήνες άσκησης καθηκόντων ευθύνης επιπέδου **Διεύθυνσης/Υποδιεύθυνσης** | Kατόπιν επιλογής ή/ και τοποθέτησης |  |
| Με διαδικασίες αναπλήρωσης |  |
| Μήνες άσκησης καθηκόντων ευθύνης επιπέδου **Τμήματος/Αυτοτελούς Τμήματος** | Kατόπιν επιλογής ή/ και τοποθέτησης |  |
| Με διαδικασίες αναπλήρωσης |  |
| Μήνες άσκησης καθηκόντων ευθύνης επιπέδου **Αυτοτελούς Γραφείου** | Kατόπιν επιλογής ή/ και τοποθέτησης |  |
| Με διαδικασίες αναπλήρωσης |  |

|  |  |  |  |  |
| --- | --- | --- | --- | --- |
| **ΑΝΑΛΥΤΙΚΗ ΑΠΕΙΚΟΝΙΣΗ**  **ΣΥΝΟΛΙΚΗΣ ΕΡΓΑΣΙΑΚΗΣ ΕΜΠΕΙΡΙΑΣ ΣΤΟ ΔΗΜΟΣΙΟ ΤΟΜΕΑ** | | | | |
| **Υπηρεσία** | **ΥΠΗΡΕΣΙΑΚΗ ΚΑΤΑΣΤΑΣΗ** (Υπάλληλος/Προϊστάμενος[[5]](#footnote-6)) | **Αριθμός Απόφασης**  επιλογής & τοποθέτησης /Απόφασης-Ημερήσιας Διαταγής Αναπλήρωσης | **Από …. Έως** | **Μήνες & ημέρες απασχόλησης** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| * **Συνολικός χρόνος άσκησης καθηκόντων ευθύνης, κατόπιν διαδικασιών επιλογής και τοποθέτησης** | | | |  |
| * **Συνολικός χρόνος άσκησης καθηκόντων ευθύνης, δυνάμει των διατάξεων περί αναπλήρωσης** | | | |  |
| * **ΣΥΝΟΛΙΚΟΣ ΧΡΟΝΟΣ ΑΣΚΗΣΗΣ ΚΑΘΗΚΟΝΤΩΝ ΣΕ ΘΕΣΕΙΣ ΕΥΘΥΝΗΣ** | | | |  |

|  |  |  |  |  |
| --- | --- | --- | --- | --- |
| **ΑΝΑΛΥΤΙΚΗ ΑΠΕΙΚΟΝΙΣΗ**  **ΣΥΝΟΛΙΚΗΣ ΕΡΓΑΣΙΑΚΗΣ ΕΜΠΕΙΡΙΑΣ ΣΤΟΝ ΙΔΙΩΤΙΚΟ ΤΟΜΕΑ[[6]](#footnote-7)** | | | | |
| **Φορέας απασχόλησης** | **Θέση:** Υπάλληλος/  Προϊστάμενος) | **Από …. έως** | **Μήνες & ημέρες απασχόλησης** | **Αντικείμενο** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

|  |
| --- |
| **ΠΡΟΣΘΕΤΑ ΠΡΟΣΟΝΤΑ ΚΑΙ ΕΙΔΙΚΕΣ ΔΡΑΣΤΗΡΙΟΤΗΤΕΣ ΤΟΥ ΥΠΟΨΗΦΙΟΥ[[7]](#footnote-8)** |
|  |
|  |
|  |
|  |
|  |
|  |

### ΥΠΟΔΕΙΓΜΑ ΙΙΙ

### 

### ΥΠΕΥΘΥΝΗ ΔΗΛΩΣΗ

### (άρθρο 8 Ν.1599/1986)

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών

(άρθρο 8 παρ. 4 Ν. 1599/1986)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ΠΡΟΣ(1): | ΔΙΕΥΘΥΝΣΗ ΔΙΑΧΕΙΡΙΣΗΣ ΑΝΘΡΩΠΙΝΟΥ ΔΥΝΑΜΙΚΟΥ ΤΗΣ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ | | | | | | | | | | | | | |
| Ο – Η Όνομα: |  | | | | | Επώνυμο: | | |  | | | | | |
| Όνομα και Επώνυμο Πατέρα: | | | |  | | | | | | | | | | |
| Όνομα και Επώνυμο Μητέρας: | | | |  | | | | | | | | | | |
| Ημερομηνία γέννησης(2): | | | |  | | | | | | | | | | |
| Τόπος Γέννησης: | | | |  | | | | | | | | | | |
| Αριθμός Δελτίου Ταυτότητας: | | | |  | | | Τηλ: | |  | | | | | |
| Τόπος Κατοικίας: | |  | | | Οδός: |  | | | | | Αριθ: |  | ΤΚ: |  |
| Αρ. Τηλεομοιοτύπου (Fax): | | |  | | | | | Δ/νση Ηλεκτρ. Ταχυδρομείου  (Εmail): | |  | | | | | |
|  | | | | | | | | | | | | | | | |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι, τόσο ο/η ίδιος/α, όσο και ο/η σύζυγος και τα προστατευόμενα μέλη μου:  α) **έχουμε** υποβάλει τις δηλώσεις φορολογίας, που ορίζονται στις εκάστοτε ισχύουσες διατάξεις, καθώς και έχουμε δηλώσει το σύνολο των εισοδημάτων μας και των περιουσιακών μας στοιχείων, όπως προσδιορίζονται από τις διατάξεις αυτές,  β**) είμαστε** ενήμεροι για τυχόν οφειλές μας προς το δημόσιο,    γ1) δεν είμαστε δικαιούχοι ή τελικοί πραγματικοί δικαιούχοι τραπεζικού λογαριασμού ή άλλου περιουσιακού στοιχείου το οποίο ανήκει σε εταιρεία εγκατεστημένη σε κράτος μη συνεργάσιμο στον φορολογικό τομέα ή κράτος με προνομιακό φορολογικό καθεστώς, κατά την έννοια του άρθρου 65 του Ν. 4172/2013,  ή (4)  γ2) είμαστε δικαιούχοι ή τελικοί πραγματικοί δικαιούχοι τραπεζικού λογαριασμού ή άλλου περιουσιακού στοιχείου το οποίο ανήκει σε εταιρεία εγκατεστημένη σε κράτος μη συνεργάσιμο στον φορολογικό τομέα ή κράτος με προνομιακό φορολογικό καθεστώς, κατά την έννοια του άρθρου 65 του Ν. 4172/2013, και πρόκειται για εισοδήματα ή περιουσιακά στοιχεία, κατά περίπτωση, τα οποία έχουν φορολογηθεί ή νόμιμα απαλλαγεί στην Ελλάδα και  δ) έχω υποβάλει στην Υπηρεσία την προβλεπόμενη Δήλωση Περιουσιακής Κατάστασης, κατ΄ εφαρμογή των διατάξεων του άρθρου 28 του Ν. 3528/2007, όπως ισχύει. (5) | | | | | | | | | | | | | | | |

Ημερομηνία: …...…/……./2020

Ο – Η Δηλ.

(Υπογραφή)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Ο /**Η δηλών/ούσα ανάλογα με την κατηγορία στην οποία υπάγεται συμπληρώνει (κυκλώνει) κατά περίπτωση τη σχετική ένδειξη (γ1) ή (γ2) στην υπεύθυνη δήλωσή του και την μονογράφει παραπλεύρως**.

(5) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα

**ΠΑΡΑΡΤΗΜΑ Ι**


**ΠΕΡΙΓΡΑΜΜΑ ΘΕΣΗΣ ΕΡΓΑΣΙΑΣ**

### 


**Τίτλος της θέσης εργασίας:** Προϊστάμενος της Διεύθυνσης της Ελεγκτικής Υπηρεσίας Τελωνείων (ΕΛ.Υ.Τ.)

**Διεύθυνση:** Ελεγκτική Υπηρεσία Τελωνείων (ΕΛ.Υ.Τ.)

**Άμεσα Προϊστάμενος:** Γενικός Διευθυντής Τελωνείων και Ειδικών Φόρων Κατανάλωσης



Η Ελεγκτική Υπηρεσία Τελωνείων (ΕΛ.Υ.Τ.) διαρθρώνεται ως ακολούθως :

****

****

**Σκοπός της θέσης εργασίας**

Ο ρόλος του Προϊσταμένου της Διεύθυνσης είναι να διασφαλίζει:

Την εποπτεία και τον συντονισμό των ελεγκτικών ενεργειών που στοχεύουν αφενός στην πρόληψη και καταστολή του λαθρεμπορίου, του οικονομικού εγκλήματος και γενικά των Τελωνειακών παραβάσεων και αφετέρου στην αξιολόγηση της αποτελεσματικότητας των διαδικασιών που εφαρμόζονται από τις τελωνειακές αρχές.

**Ειδικές Αρμοδιότητες**

* Καθορίζει και επιβλέπει τη διαδικασία υλοποίησης και αξιολόγησης των στόχων της Διεύθυνσης και διασφαλίζει την έγκαιρη επίτευξή τους, μέσω της ενεργής εποπτείας των υφισταμένων, την παροχή κατευθύνσεων και την ανάληψη πρωτοβουλιών για την επίλυση θεμάτων.
* Συμβάλλει στην αποτελεσματική διοίκηση και στη βελτίωση της επιχειρησιακής απόδοσης της Γ.Δ.Τ. & Ε.Φ.Κ., σύμφωνα με τις κατευθύνσεις του Προϊσταμένου της Γενικής Διεύθυνσης.
* Διοικεί τη Διεύθυνση κατά τρόπο ώστε να διασφαλίζει την εύρυθμη λειτουργία της μέσω της αξιοποίησης και της ανάπτυξης του ανθρώπινου δυναμικού της.
* Συμβάλλει στο πρόγραμμα μεταρρύθμισης της Α.Α.Δ.Ε. και προωθεί την επιτυχή υλοποίησή του.

**Καθήκοντα συγκεκριμένης θέσης**

* Φροντίζει για την απόδοση/αφαίρεση στους υπαλλήλους δικαιωμάτων πρόσβασης (ρόλων) στα Πληροφοριακά Συστήματα των Τελωνείων (ICISnet και Elenxis), καθώς και σε λοιπές εφαρμογές, με την τήρηση σε όλες τις περιπτώσεις των αρχών ασφάλειας (όπως της ελάχιστης πρόσβασης και της ανάγκης χρήσης).
* Παρακολουθεί την εκτέλεση της εργασίας των υπαλλήλων, μέσω των ηλεκτρονικών συστημάτων της Υπηρεσίας, σύμφωνα με τις ισχύουσες διατάξεις.
* Συγκροτεί, σε συνεργασία με τον Προϊστάμενο Υποδιεύθυνσης και τους Προϊσταμένους Τμημάτων, τις Ομάδες Ελέγχου, συμπεριλαμβανομένων και των Θαλάσσιων Ομάδων Ελέγχου, οι οποίες αποτελούνται από τουλάχιστον δύο (2) υπαλλήλους.
* Εγκρίνει το μηνιαίο πρόγραμμα ελέγχου, βάσει της ανάλυσης κινδύνου.
* Εγκρίνει τα πληροφοριακά σημειώματα που εκδίδονται από το Τμήμα Ανάλυσης
* Κινδύνου και αναθέτει την προώθησή τους αρμοδίως.
* Εγκρίνει την έκδοση εντολών ελέγχου-έρευνας, βάσει των πληροφοριακών σημειωμάτων.
* Εγκρίνει την έκδοση εντολών ελέγχου, ύστερα από εισήγηση του αρμόδιου Τμήματος.
* Θεωρεί όλες τις εκθέσεις ελέγχου – πορισματικές αναφορές των Τμημάτων ελέγχου. Εποπτεύει και εγκρίνει την σύνταξη της έκθεσης αξιολόγησης αποτελεσμάτων των ελέγχων.
* Διαχειρίζεται, συντονίζει και μεριμνά για την αποτελεσματική τοποθέτηση, την αξιολόγηση και την ανάπτυξη του ανθρώπινου δυναμικού της Διεύθυνσης, σε συνεργασία με τους προϊστάμενους των τμημάτων, με σκοπό την αποδοτικότερη αξιοποίηση του προσωπικού και τη βέλτιστη λειτουργία της Διεύθυνσης.
* Επικοινωνεί: α) με κάθε αρμόδια φορολογική, τελωνειακή, ελεγκτική και Χημική Υπηρεσία, με σκοπό την αποκάλυψη και την καταπολέμηση της φοροδιαφυγής, της φοροαποφυγής και της λαθρεμπορίας, β) με δικαστικές και διωκτικές αρχές και με άλλους φορείς εντός και εκτός του Δημοσίου Τομέα, με σκοπό την παροχή συνδρομής, τη διασταύρωση στοιχείων και την ανταλλαγή πληροφοριών και απόψεων.

**Χρήση πόρων/Εργαλεία**

* Δεν απαιτούνται ειδικής φύσης πόροι ή εργαλεία.

**Ειδικέςσυνθήκεςεργασίας**

* Έκθεση σε συνθήκες εργασίας έντονου συναισθηματικού φόρτου και πιεστικών χρονικών προθεσμιών.

**Απαιτούμενα τυπικά προσόντα**

Τυπικές προϋποθέσεις, κλάδος και κατηγορία όπως ορίζονται στο άρθρο 26 του ν. 4389/16 και τον Οργανισμό της Α.Α.Δ.Ε.

**Επιθυμητή εμπειρία**

- Θητεία (1) έτους σε θέση πρ/νου Δνσης αντίστοιχης οργανικής μονάδας ή

- Θητεία (2) ετών σε θέση πρ/νου Υπδνσης αντίστοιχης οργανικής μονάδας, ή

- Θητεία (3) ετών σε θέση ευθύνης πρ/νου τμήματος αντίστοιχης οργανικής μονάδας.

**Λοιπά επιθυμητά προσόντα**

* Πτυχίο Α.Ε.Ι. συναφές με τα αντικείμενα της Θέσης κατά προτίμηση Νομικής, Οικονομικών ή Διοικητικών σχολών της ημεδαπής ή της αλλοδαπής ή πτυχίο ή δίπλωμα τμημάτων Α.Ε.Ι της ημεδαπής ή αλλοδαπής οποιασδήποτε κατεύθυνσης με αναγνωρισμένο μεταπτυχιακό ή διδακτορικό τίτλο σπουδών νομικής, οικονομικής ή διοικητικής κατεύθυνσης).
* Ενδελεχή γνώση και κατανόηση των αντικειμένων και της σχετικής νομοθεσίας για τα αντικείμενα της Θέσης.
* Μεταπτυχιακός τίτλος σπουδών σε συναφές προς τη Διεύθυνση αντικείμενο.
* Αποφοίτηση από την Εθνική Σχολή Δημόσιας Διοίκησης.
* Καλή γνώση της αγγλικής γλώσσας (όπως αυτή ορίζεται από το Α.Σ.Ε.Π.).
* Γνώση χειρισμού ηλεκτρονικών υπολογιστών στα αντικείμενα: α) επεξεργασίας κειμένων, β) υπολογιστικών φύλλων και γ) υπηρεσιών διαδικτύου.
* Διοικητικές, επικοινωνιακές και ηγετικές ικανότητες.
* Δεξιότητες επίλυσης προβλημάτων, λήψης αποφάσεων, παρακίνησης και διαχείρισης απόδοσης.

**Προφίλ Ικανοτήτων**

|  |  |  |  |  |
| --- | --- | --- | --- | --- |
| **ΘΕΣΗ ΕΡΓΑΣΙΑΣ: Προϊστάμενος της Διεύθυνσης της ΕΛ.Υ.Τ.** | | | | |
| **Ικανότητες** | **Απαιτούμενο επίπεδο επάρκειας** | | | |
| **Επαγγελματικές ικανότητες** | **Επίπεδο 1** | **Επίπεδο 2** | **Επίπεδο 3** | **Επίπεδο 4** |
| **Επαγγελματικές ικανότητες** | | | | |
| 1. Ομαδική Εργασία και Συνεργασία |  |  |  |  |
| 2. Γραπτή και Προφορική Επικοινωνία |  |  |  |  |
| 3. Λήψη Αποφάσεων |  |  |  |  |
| 4. Επίλυση Προβλημάτων |  |  |  |  |
| 5. Προσανατολισμός στα Αποτελέσματα |  |  |  |  |
| 6. Προσανατολισμός στον Αποδέκτη Υπηρεσιών (πολίτη, συνάδελφο) |  |  |  |  |
| 7. Προσαρμοστικότητα |  |  |  |  |
| 8. Διαχείριση Τεχνολογίας |  |  |  |  |
|  | | | | |
| **Επιχειρησιακές Ικανότητες** | | | | |
| 1.Κατανόηση τελωνειακών δραστηριοτήτων |  |  |  |  |
| 2.Τελωνειακή νομοθεσία |  |  |  |  |
| 3.Τελωνειακές διαδικασίες |  |  |  |  |
| 4.Διευκόλυνση εμπορίου |  |  |  |  |
| 5.Επιβολή κυρώσεων |  |  |  |  |
|  | | | | |
| **Ικανότητες Διοίκησης** | | | | |
| 1. Ηγεσία |  |  |  |  |
| 2. Διαχείριση ανθρώπινων πόρων |  |  |  |  |
|  | | | | |


**ΠΑΡΑΡΤΗΜΑ ΙΙ**


**ΠΕΡΙΓΡΑΜΜΑ ΘΕΣΗΣ ΕΡΓΑΣΙΑΣ**

**Τίτλος της θέσης εργασίας:** Προϊστάμενος Διεύθυνσης Τελωνειακής Περιφέρειας

**Διεύθυνση:** Τελωνειακή Περιφέρεια

**Άμεσα Προϊστάμενος:** Προϊστάμενος της Γενικής Διεύθυνσης Τελωνείων & Ε.Φ.Κ.





**Σκοπός της θέσης εργασίας**

Ο ρόλος του Προϊσταμένου της Τελωνειακής Περιφέρειας είναι να διασφαλίζει:

Τον συντονισμό των δράσεων όλων των Τελωνείων που ανήκουν στη χωρική αρμοδιότητα της Τελωνειακής Περιφέρειας, ώστε να επιτυγχάνονται οι επιχειρησιακοί τους στόχοι, να υλοποιούνται εξειδικευμένα σχέδια σύμφωνα με το στρατηγικό και επιχειρησιακό σχέδιο της Α.Α.Δ.Ε. καθώς και να αξιοποιούνται αποδοτικά οι διαθέσιμοι ανθρώπινοι και λοιποί παραγωγικοί πόροι τους.

**Ειδικές Αρμοδιότητες**

* Συμβάλλει στην αποτελεσματική διοίκηση και στη βελτίωση της επιχειρησιακής απόδοσης της Γ.Δ.Τ. & Ε.Φ.Κ., σύμφωνα με τις κατευθύνσεις του Προϊσταμένου της Γενικής Διεύθυνσης.
* Διοικεί τη Διεύθυνση κατά τρόπο ώστε να διασφαλίζει την εύρυθμη λειτουργία της μέσω της αξιοποίησης και της ανάπτυξης του ανθρώπινου δυναμικού της
* Συμβάλλει στο πρόγραμμα μεταρρύθμισης της Α.Α.Δ.Ε. και προωθεί την επιτυχή υλοποίησή του.
* Διαχειρίζεται, συντονίζει και μεριμνά για την αποτελεσματική τοποθέτηση, την αξιολόγηση και την ανάπτυξη του ανθρώπινου δυναμικού της Διεύθυνσης, σε συνεργασία με τους προϊστάμενους των τμημάτων, με σκοπό την αποδοτικότερη αξιοποίηση του προσωπικού και τη βέλτιστη λειτουργία της Διεύθυνσης.
* Καθορίζει και επιβλέπει τη διαδικασία παρακολούθησης, υλοποίησης και αξιολόγησης των στόχων της Διεύθυνσης και διασφαλίζει την έγκαιρη επίτευξή τους, μέσω της ενεργής εποπτείας των υφισταμένων, την παροχή κατευθύνσεων και την ανάληψη πρωτοβουλιών για την επίλυση θεμάτων.

**Καθήκοντα συγκεκριμένης θέσης**

* Εποπτεύει, ελέγχει και συντονίζει τα υπαγόμενα, στη χωρική αρμοδιότητα της Τελωνειακής Περιφέρειας, Τελωνεία, σχεδιάζει και υποβάλει προτάσεις προς το Αυτοτελές Τμήμα Υποστήριξης (Α.Τ.Υ) της Γενικής Διεύθυνσης Τελωνείων και Ε.Φ.Κ. (Γ.Δ.Τ. & Ε.Φ.Κ.) για την εύρυθμη λειτουργία αυτών, αξιολογεί τις λειτουργικές ανάγκες τους και τις ανάγκες τους σε προσωπικό, καθώς και ανιχνεύει τις εκπαιδευτικές ανάγκες του προσωπικού αυτών και υποβάλλει προτάσεις στο ίδιο Τμήμα για την επιμόρφωσή του.
* Παρακολουθεί την επίτευξη των ποσοτικών στόχων των Τελωνείων και υποβάλλει προτάσεις αναπροσαρμογής αυτών στο Α.Τ.Υ. της Γ.Δ.Τ. & Ε.Φ.Κ. και στις αρμόδιες Διευθύνσεις, αξιολογεί εν γένει την αποδοτικότητα και την αποτελεσματικότητά τους και υποβάλει, στο ίδιο Τμήμα, προτάσεις για θέματα οργάνωσης αυτών.
* Συμβάλλει στη διασφάλιση της ορθής εφαρμογής της τελωνειακής, της δασμολογικής και κάθε άλλης συναφούς νομοθεσίας, με την παροχή οδηγιών στα Τελωνεία της χωρικής τους αρμοδιότητας και επιλαμβάνεται της επίλυσης σχετικών θεμάτων που ανακύπτουν σε αυτά ή μεριμνά για την προώθησή τους στις αρμόδιες Διευθύνσεις της Κ.Υ της Γ.Δ.Τ.& Ε.Φ.Κ., με προτάσεις για την επίλυσή τους.
* Συνδράμει στα Τελωνεία αρμοδιότητάς του, σχετικά με τον τελικό προσδιορισμό της δασμοφορολογητέας αξίας οχημάτων και εισαγόμενων εμπορευμάτων, προς αποφυγή υποτιμολογήσεων και υπερτιμολογήσεων.
* Προωθεί το θεσμό των Εγκεκριμένων Οικονομικών Φορέων (Ε.Ο.Φ.), των τελωνειακών απλουστεύσεων, των ειδικών καθεστώτων και των λοιπών τελωνειακών διαδικασιών.
* Εξασφαλίζει την εύρυθμη λειτουργία της Υπηρεσίας και την ορθή εφαρμογή της τελωνειακής και κάθε άλλης συναφούς νομοθεσίας.
* Εποπτεύει τα υπαγόμενα λόγω χωρικής αρμοδιότητας υπαγόμενα Τελωνεία.
* Ελέγχει και συντονίζει την Υπηρεσία σε συνεργασία με τους Προϊσταμένους των Τμημάτων.
* Διαχειρίζεται, συντονίζει και μεριμνά για την αποτελεσματική τοποθέτηση, αξιολόγηση και ανάπτυξη του ανθρώπινου δυναμικού της Υπηρεσίας σε συνεργασία με τους Προϊσταμένους των Τμημάτων με σκοπό την αποδοτικότερη αξιοποίηση του προσωπικού και τη βέλτιστη λειτουργία της Υπηρεσίας.
* Επικοινωνεί με Προϊστάμενους άλλων Διευθύνσεων της Α.Α.Δ.Ε. καθώς και Προϊσταμένων άλλων Αρχών.

**Χρήση Πόρων/Εργαλεία**

* Δεν απαιτούνται ειδικής φύσης πόροι ή εργαλεία

**Ειδικές συνθήκες εργασίας**

* Έκθεση σε συνθήκες εργασίας συναισθηματικού φόρτου και πιεστικών χρονικών προθεσμιών.

**Απαιτούμενα τυπικά προσόντα**

* Τυπικές προϋποθέσεις, κλάδος και κατηγορία όπως ορίζονται στο άρθρο 26 του ν. 4389/16 και τον Οργανισμό της Α.Α.Δ.Ε..

**Επιθυμητή εμπειρία**

- Θητεία (1) έτους σε θέση πρ/νου Δνσης αντίστοιχης οργανικής μονάδας ή

- Θητεία (2) ετών σε θέση πρ/νου Υπδνσης αντίστοιχης οργανικής μονάδας, ή

- Θητεία (3) ετών σε θέση ευθύνης πρ/νου τμήματος αντίστοιχης οργανικής μονάδας.

**Λοιπά επιθυμητά προσόντα**

* Πτυχίο Α.Ε.Ι. κατά προτίμηση Νομικής, Οικονομικών ή Διοικητικών σχολών της ημεδαπής ή της αλλοδαπής ή πτυχίο ή δίπλωμα τμημάτων Α.Ε.Ι.-Α.Τ.Ε.Ι. της ημεδαπής ή αλλοδαπής οποιασδήποτε κατεύθυνσης με αναγνωρισμένο μεταπτυχιακό ή διδακτορικό τίτλο σπουδών νομικής, οικονομικής ή διοικητικής κατεύθυνσης.
* Ενδελεχή γνώση και κατανόηση των αντικειμένων και της σχετικής νομοθεσίας για τα αντικείμενα της Θέσης.
* Μεταπτυχιακός τίτλος σπουδών σε συναφές προς τη Διεύθυνση αντικείμενο.
* Αποφοίτηση από την Εθνική Σχολή Δημόσιας Διοίκησης.
* Καλή γνώση της αγγλικής γλώσσας (όπως αυτή ορίζεται από το Α.Σ.Ε.Π.).
* Γνώση χειρισμού ηλεκτρονικών υπολογιστών στα αντικείμενα: α) επεξεργασίας κειμένων, β) υπολογιστικών φύλλων και γ) υπηρεσιών διαδικτύου.
* Διοικητικές, επικοινωνιακές και ηγετικές ικανότητες.
* Δεξιότητες επίλυσης προβλημάτων, λήψης αποφάσεων, παρακίνησης και διαχείρισης απόδοσης.

**Προφίλ Ικανοτήτων**

|  |  |  |  |  |
| --- | --- | --- | --- | --- |
| **ΘΕΣΗ ΕΡΓΑΣΙΑΣ : Προϊστάμενος Διεύθυνσης Τελωνειακής Περιφέρειας** | | | | |
| **Ικανότητες** | **Απαιτούμενο επίπεδο επάρκειας** | | | |
| **Επαγγελματικές ικανότητες** | **Επίπεδο 1** | **Επίπεδο 2** | **Επίπεδο 3** | **Επίπεδο 4** |
| **Επαγγελματικές ικανότητες** | | | | |
| 1. Ομαδική Εργασία και Συνεργασία |  |  |  |  |
| 2. Γραπτή και Προφορική Επικοινωνία |  |  |  |  |
| 3. Λήψη Αποφάσεων |  |  |  |  |
| 4. Επίλυση Προβλημάτων |  |  |  |  |
| 5. Προσανατολισμός στα Αποτελέσματα |  |  |  |  |
| 6. Προσανατολισμός στον αποδέκτη υπηρεσιών (πολίτη, συνάδελφο) |  |  |  |  |
| 7. Προσαρμοστικότητα |  |  |  |  |
| 8. Διαχείριση Τεχνολογίας |  |  |  |  |
|  | | | | |
| **Επιχειρησιακές Ικανότητες** | | | | |
| 1.Κατανόηση τελωνειακών δραστηριοτήτων |  |  |  |  |
| 2.Τελωνειακή νομοθεσία |  |  |  |  |
| 3.Τελωνειακές διαδικασίες |  |  |  |  |
| 4.Διευκόλυνση εμπορίου |  |  |  |  |
| 5.Επιβολή κυρώσεων |  |  |  |  |
| **Ικανότητες Διοίκησης** | | | | |
| 1. Ηγεσία |  |  |  |  |
| 2. Διαχείριση ανθρώπινων πόρων |  |  |  |  |

**ΠΑΡΑΡΤΗΜΑ ΙII**


**ΠΕΡΙΓΡΑΜΜΑ ΘΕΣΗΣ ΕΡΓΑΣΙΑΣ**


**Τίτλος της θέσης εργασίας:** Προϊστάμενος της Διεύθυνσης Διαχείρισης Δημόσιου Υλικού

**Διεύθυνση:** Διεύθυνση Διαχείρισης Δημόσιου Υλικού. (ΔΙ.Δ.Δ.Υ.)

**Οργανισμός:** Ανεξάρτητη Αρχή Δημοσίων Εσόδων

**Άμεσα Προϊστάμενος:** Γενικός Διευθυντής Τελωνείων και Ειδικών Φόρων Κατανάλωσης

****

****

**Σκοπός της θέσης εργασίας**

Ο ρόλος του Διευθυντή έγκειται στην διασφάλιση:

α) Της ορθής και αποτελεσματικής διαχείρισης του δημόσιου υλικού προς όφελος του Δημοσίου και των πολιτών.

β) Της ορθής εφαρμογής των τελωνειακών και μη διαδικασιών που σχετίζονται με την λειτουργία της Διεύθυνσης.

γ) Του ελέγχου της ορθής εφαρμογής της νομοθεσίας που αφορά στην Διεύθυνση Διαχείρισης Δημόσιου Υλικού.

**Ειδικές αρμοδιότητες**

* Καθορίζει και επιβλέπει τη διαδικασία παρακολούθησης, υλοποίησης και αξιολόγησης των στόχων των Τμημάτων και διασφαλίζει την έγκαιρη επίτευξή τους, μέσω της ενεργής εποπτείας των υφισταμένων, την παροχή κατευθύνσεων για την επίλυση θεμάτων και την υποβολή εισηγήσεων στην Γενική Διεύθυνση Τελωνείων και Ε.Φ.Κ..
* Συμβάλλει στην αποτελεσματική διοίκηση και στη βελτίωση της επιχειρησιακής απόδοσης της Διεύθυνσης Διαχείρισης Δημόσιου Υλικού της Α.Α.Δ.Ε., σύμφωνα με τις κατευθύνσεις του Προϊσταμένου της Γενικής Διεύθυνσης.
* Διοικεί την Διεύθυνση κατά τρόπο ώστε να εξασφαλίζει την εύρυθμη λειτουργία της μέσω της καθημερινής συνεργασίας με τους προϊσταμένους τμημάτων, τους υπαλλήλους καθώς και μέσω της αξιοποίησης και της ανάπτυξης του ανθρώπινου δυναμικού του.

**Καθήκοντα συγκεκριμένης θέσης Διευθυντή**

* Μεριμνά για την ορθή έκδοση προγραμμάτων δημοπρασιών και αντίστοιχες διακηρύξεις δημοπρασιών για τροχοφόρα, υλικά, πλωτά, όπλα κλπ πού ανήκουν στην κυριότητα του Δημοσίου είτε περιέρχονται σε αυτήν σαν αζήτητα από κατασχέσεις κλπ. και συστήνει σχετικές επιτροπές.
* Προεδρεύει της επιτροπής Δημοπρασιών, φροντίζει για την απαρέγκλιτη τήρηση των διαδικασιών κατά την διάρκεια εκτέλεσης τους και συντονίζει την διενέργειά τους.
* Υπογράφει τις αποφάσεις επιστροφής αχρεωστήτως εισπραχθέντων χρηματικών ποσών, διαγραφής χρέους ή ρύθμισης εξόφλησης αυτού σύμφωνα με τις ισχύουσες διατάξεις του Κώδικα Είσπραξης Δημοσίων Εσόδων (Κ.Ε.Δ.Ε.), τις αποφάσεις απαλλαγής από δικαιώματα υπερημεριών λόγω ανωτέρας βίας, τα εκδιδόμενα τελωνειακά έγγραφα ως και τα πάσης φύσεως πιστοποιητικά, πράξεις και βεβαιώσεις και αποδέχεται τις εγγυήσεις που κατατίθενται, σύμφωνα με τις σχετικές διατάξεις.
* Επιτρέπει την είσοδο στις αποθήκες της Υπηρεσίας ,όποτε αυτό κρίνεται απαραίτητο.
* Επιβλέπει την εφαρμογή των διατάξεων διεξαγωγής της ταμειακής υπηρεσίας και θεωρεί τις ταμειακές καταστάσεις.
* Παρακολουθεί και εποπτεύει τις υποθέσεις που εκκρεμούν στο Τμήμα Δικαστικού και ενημερώνει την υπηρεσιακή ηγεσία του Υπουργείου για την εξέλιξη των εκκρεμών υποθέσεων, με σκοπό την ενημέρωση της πολιτικής ηγεσίας.
* Παρέχει τις απαραίτητες οδηγίες για την έγκαιρη σύνταξη των Ειδικών Ενιαυσίων Λογαριασμών και ενημερώνεται για τυχόν απώλειες παραστατικών εγγράφων της Τελωνειακής Διεύθυνσης. Δίνει εντολή για διοικητική έρευνα προκειμένου να διαπιστωθούν οι λόγοι απώλειας αυτών και ενημερώνει τον Οικονομικό Επιθεωρητή. Λαμβάνει γνώση των εκθέσεων επιθεώρησης του αρμοδίου Οικονομικού Επιθεωρητή και δίνει εγγράφως τις σχετικές εντολές και οδηγίες στους Προϊσταμένους Τμημάτων, σε περιπτώσεις που στις ανωτέρω εκθέσεις διατυπώνονται υποδείξεις ή παρατηρήσεις.
* Επικοινωνεί α) με Δημόσιες Αρχές για παραλαβή αζήτητων, β) με το Υπουργείο Μεταφορών, γ) με Τελωνεία και δ) με άλλες Υπηρεσίες του ευρύτερου Δημοσίου τομέα.

**Χρήση πόρων/Εργαλεία**

* Χρήση τελωνειακών προγραμμάτων (ICISNET, ORAMA, LIVELINK κ.λπ.).

**Ειδικές συνθήκες εργασίας:**

* Έκθεση σε συνθήκες εργασίας συναισθηματικού φόρτου και πιεστικών χρονικών προθεσμιών.

**Απαιτούμενα τυπικά προσόντα**

Τυπικές προϋποθέσεις, κλάδος και κατηγορία όπως ορίζονται στο άρθρο 26 του ν. 4389/16 και τον Οργανισμό της Α.Α.Δ.Ε..

**Επιθυμητή εμπειρία**

- Θητεία (1) έτους σε θέση πρ/νου Δνσης αντίστοιχης οργανικής μονάδας ή

- Θητεία (2) ετών σε θέση πρ/νου Υπδνσης αντίστοιχης οργανικής μονάδας, ή

- Θητεία (3) ετών σε θέση ευθύνης πρ/νου τμήματος αντίστοιχης οργανικής μονάδας

**Λοιπά επιθυμητά προσόντα**

* Πτυχίο Α.Ε.Ι. κατά προτίμηση Νομικής, Οικονομικών ή Διοικητικών σχολών της ημεδαπής ή της αλλοδαπής ή πτυχίο ή δίπλωμα τμημάτων Α.Ε.Ι.-Α.Τ.Ε.Ι. της ημεδαπής ή αλλοδαπής οποιασδήποτε κατεύθυνσης με αναγνωρισμένο μεταπτυχιακό ή διδακτορικό τίτλο σπουδών νομικής, οικονομικής ή διοικητικής κατεύθυνσης.
* Ενδελεχή γνώση και κατανόηση των αντικειμένων και της σχετικής νομοθεσίας για τα αντικείμενα της Θέσης .
* Μεταπτυχιακός τίτλος σπουδών σε συναφές προς τη Διεύθυνση αντικείμενο.
* Αποφοίτηση από την Εθνική Σχολή Δημόσιας Διοίκησης.
* Καλή γνώση της αγγλικής γλώσσας (όπως αυτή ορίζεται από το Α.Σ.Ε.Π.).
* Γνώση χειρισμού ηλεκτρονικών υπολογιστών στα αντικείμενα: α) επεξεργασίας κειμένων, β) υπολογιστικών φύλλων και γ) υπηρεσιών διαδικτύου
* Διοικητικές, επικοινωνιακές και ηγετικές ικανότητες.
* Δεξιότητες επίλυσης προβλημάτων, λήψης αποφάσεων, παρακίνησης και διαχείρισης απόδοσης

**Προφίλ Ικανοτήτων**

|  |  |  |  |  |
| --- | --- | --- | --- | --- |
| **ΘΕΣΗ ΕΡΓΑΣΙΑΣ: Προϊστάμενος Διεύθυνσης της ΔΙ.Δ.Δ.Υ.** | | | | |
| **Ικανότητες** | **Απαιτούμενο επίπεδο επάρκειας** | | | |
| **Επαγγελματικές ικανότητες** | **Επίπεδο 1** | **Επίπεδο 2** | **Επίπεδο 3** | **Επίπεδο 4** |
| **Επαγγελματικές ικανότητες** | | | | |
| 1. Ομαδική Εργασία και Συνεργασία |  |  |  |  |
| 2. Γραπτή και Προφορική Επικοινωνία |  |  |  |  |
| 3. Λήψη Αποφάσεων |  |  |  |  |
| 4. Επίλυση Προβλημάτων |  |  |  |  |
| 5. Προσανατολισμός στα Αποτελέσματα |  |  |  |  |
| 6. Προσανατολισμός στον αποδέκτη υπηρεσιών (πολίτη, συνάδελφο) |  |  |  |  |
| 7. Προσαρμοστικότητα |  |  |  |  |
| 8. Διαχείριση Τεχνολογίας |  |  |  |  |
|  | | | | |
| **Επιχειρησιακές Ικανότητες** | | | | |
| 1. Αξιολόγηση Κοστολόγηση Τροχοφόρων & Υλικών |  |  |  |  |
| 2. Προώθηση Πωλήσεων |  |  |  |  |
| 3. Τεχνικές γνώσεις επισκευής & συντήρησης οχημάτων |  |  |  |  |
| 4. Τεχνικές γνώσεις συντήρησης κτιρίων |  |  |  |  |
|  | | | | |
| **Ικανότητες Διοίκησης** | | | | |
| 1. Ηγεσία |  |  |  |  |
| 2. Διαχείριση ανθρώπινων πόρων |  |  |  |  |
|  | | | | |

**ΠΙΝΑΚΑΣ ΔΙΑΝΟΜΗΣ**

**ΑΠΟΔΕΚΤΕΣ ΓΙΑ ΕΝΕΡΓΕΙΑ**

1. Διευθύνσεις, Τμήματα/Αυτοτελή Τμήματα και Αυτοτελή Γραφεία των Υπηρεσιών που υπάγονται απευθείας στον Διοικητή της Αρχής (Α.Α.Δ.Ε)
2. Διευθύνσεις, Τμήματα/Αυτοτελή Τμήματα και Αυτοτελή Γραφεία της Κεντρικής Υπηρεσίας των Γενικών Διευθύνσεων της Α.Α.Δ.Ε.
3. Ειδικές Αποκεντρωμένες Υπηρεσίες των Γενικών Διευθύνσεων της Α.Α.Δ.Ε.
4. Περιφερειακές Υπηρεσίες της Α.Α.Δ.Ε.:

α) Δημόσιες Οικονομικές Υπηρεσίες (Δ.Ο.Υ.)

β) Τελωνειακές Υπηρεσίες

γ) Χημικές Υπηρεσίες

**ΠΡΟΣ ΚΟΙΝΟΠΟΙΗΣΗ**

1. Ειδικό Νομικό Γραφείο Δημοσίων Εσόδων- Γραφείο κ. Προέδρου

**ΕΣΩΤΕΡΙΚΗ ΔΙΑΝΟΜΗ**

1. Γραφείο κ. Διοικητή της Ανεξάρτητης Αρχής Δημοσίων Εσόδων
2. Γραφεία κ.κ. Προϊσταμένων των Γενικών Διευθύνσεων της Ανεξάρτητης Αρχής Δημοσίων Εσόδων
3. Διεύθυνση Στρατηγικής Τεχνολογιών Πληροφορικής (ΔΙ.Σ.ΤΕ.ΠΛ.) της Γ.Δ.ΗΛΕ.Δ. με την παράκληση να αναρτηθεί στον ιστότοπο [www.aade.gr](http://www.aade.gr)
4. Διεύθυνση Διαχείρισης Ανθρώπινου Δυναμικού/Τμήματα: Α΄, Β΄, Γ΄, Δ΄ & Ε΄

1. Οι υποψήφιοι πρέπει να συμπληρώνουν/δηλώνουν με ακρίβεια τις θέσεις προτίμησής τους, όπως αυτές αναγράφονται στην πρόσκληση εκδήλωσης ενδιαφέροντος και δύνανται να δηλώνουν υποψηφιότητα για περισσότερες από μια θέσεις ευθύνης, εκτός και αν ορίζεται διαφορετικά στην πρόσκληση. Η σειρά αναγραφής των θέσεων, δεν επέχει θέση προτίμησης και δεν δεσμεύει την Υπηρεσία. [↑](#footnote-ref-2)
2. Κατά την ημερομηνία λήξης της προθεσμίας υποβολής της αίτησης υποψηφιότητας [↑](#footnote-ref-3)
3. Κατοχή από υποψήφιο δευτεροβάθμιας εκπαίδευσης. [↑](#footnote-ref-4)
4. Συμπληρώνεται εφόσον ο χρόνος έχει αναγνωρισθεί, βάσει των κείμενων διατάξεων. Άλλως, ο υποψήφιος υποχρεούται να δηλώσει ότι έχει υποβάλει αίτηση (απαιτείται η αναγραφή του *αριθμού πρωτοκόλλου*) αναγνώρισης προϋπηρεσίας, σύμφωνα με τις παρ. 2,3 και 6 του άρθρου 98 του Υ.Κ. και του π.δ.69/2016, της οποίας η εξέταση εκκρεμεί. [↑](#footnote-ref-5)
5. Προϊστάμενος/Αναπληρωτής Προϊστάμενος Γενικής Διεύθυνσης, Διεύθυνσης-Υποδιεύθυνσης, Τμήματος, Υπευθύνου Αυτοτελούς Γραφείου [↑](#footnote-ref-6)
6. Μήνες προϋπηρεσίας εκτός δημοσίου τομέα, που έχει αναγνωρισθεί σύμφωνα με τις διατάξεις του άρθρου 98 του Υ.Κ., όπως ισχύει, με ανώτατο όριο τους 84 μήνες (7 έτη) [↑](#footnote-ref-7)
7. Ο υποψήφιος δύναται να καταγράψει όσα πρόσθετα προσόντα δεν περιλαμβάνονται στα τυποποιημένα πεδία της φόρμας, τα οποία συνιστούν στοιχεία του βιογραφικού σημειώματός του και κρίνει ότι θα συντείνουν στην ευνοϊκότερη αξιολόγηση της υποψηφιότητάς του. **Τα επιπρόσθετα προσόντα δεν μοριοδοτούνται**. [↑](#footnote-ref-8)